ທ່ານ ຮອງນາຍົກລັດຖະມົນ, ລັດຖະມົນຕີວ່າການກະຊວງສຶກສາທິການ ແລະ ກິລາ (ສສກ) ສະແດງຄວາມຂອບໃຈຕໍ່ລັດຖະບານ ສສ ເຢຍລະມັນ ທີ່ໃຫ້ການສະໜັບສະໜູນທາງດ້ານການເງິນ ແລະ ເທັກນິກ-ວິຊາການ ໃນການຈັດກອງປະຊຸມອາຊີວະສຶກສາຂອງປະເທດພາກພື້ນຄັ້ງທີ 3 ລະຫວ່າງວັນທີ 14-15 ທັນວາ 2015 ທີ່ ສປປ ລາວ ເປັນເຈົ້າພາບພ້ອມທັງຕີລາສູງຕໍ່ໜາກຜົນຂອງກອງປະຊຸມວ່າຈະຊ່ວຍພັດທະນາວຽກງານອາຊີວະໃນຂົງເຂດອາຊຽນໃຫ້ດີຂຶ້ນ ແລະ ເຊື່ອມໂຍງເຂົ້າກັບພາກພື້ນ.
ສປປ ລາວກໍ່ຄື ກະຊວງສຶກສາທິການ ແລະ ກິລາ ເປັນເຈົ້າພາບຈັດກອງປະຊຸມອາຊີວະສຶກສາຂອງປະເທດພາກພື້ນ ຄັ້ງທີ 3 ປະຈໍາປີ 2015 ເພື່ອປຶກສາຫາລືກັບ ບັນດາຜູ້ມີສ່ວນຮ່ວມໃນການປະກອບສ່ວນຂອງວຽກງານອາຊີວະສຶກສາເຂົ້າໃນການເຊື່ອມໂຍງ ປະຊາຄົມເສດຖະກິດອາຊຽນ ແນໃສ່ແລກປ່ຽນຍຸດທະສາດ ແລະ ນະໂຍ ບາຍລະດັບຊາດ ແລະ ລະດັບພາກພື້ນກ່ຽວກັບວຽກງານອາຊີວະສຶກສາ.
ສປປ ລາວ ຈະເປັນເຈົ້າພາບ ຈັດກອງປະຊຸມອາຊີວະສຶກສາຂອງປະເທດພາກພື້ນຄັ້ງທີ 3 ຂຶ້ນໃນວັນທີ 14-15 ທັນວານີ້ທີ່ໂຮງແຮມດອນຈັນພາເລດ ພາຍໃຕ້ການເປັນປະທານຂອງ ທ່ານ ພັນຄຳ ວິພາວັນ ຮອງນາຍົກລັດຖະມົນຕີ, ລັດຖະມົນຕີວ່າການ ກະຊວງ ສສກ ເພື່ອປຶກສາຫາລືນະໂຍບາຍອາຊີວະສຶກສາ ແລະ ເຝິກອົບຮົມວິຊາຊີບລວມເຖິງການສະໜອງງົບປະມານແກ່ວຽກງານອາຊີວະສຶກສາ ໃນຂົງເຂດປະເທດສະມາຊິກອາຊຽນ.
ສູນເທັກໂນໂລຢີຂໍ້ມູນຂ່າວສານ ແລະ ການສື່ສານການສຶກສາ ແລະ ກິລາ (ICT) ກະຊວງສຶກສາທິການ ແລະ ກິລາ (ໄອຊີທີ) ກະຊວງສຶກສາທິການ ແລະ ກິລາ ເປີດເຝິກອົບຮົມຍົກລະດັບສະເພາະດ້ານ ຈໍານວນ 5 ຫຼັກສູດ ພາຍໃຕ້ໂຄງການນໍາໃຊ້ ໄອຊີທີ (ICT) ສໍາລັບການສຶກສາທາງໄກຜ່ານໂທລະພາບ ແລະ CD|VCD|DVD, ໃນວັນທີ 7 ທັນວາ ຜ່ານມາ ທີ່ຫ້ອງປະຊຸມສູນດັ່ງກ່າວ ນະຄອນຫຼວງວຽງຈັນ ໂດຍໃຫ້ກຽດເຂົ້າຮ່ວມຂອງທ່ານ ສົມກຽດ ພະສີ ຜູ້ອໍານວຍການສູນໄອຊີທີ, ທ່ານ ບັນຈົງ ລັດທະວັນ ຮອງຫົວໜ້າກົມມັດທະຍົມສຶກສາ ກະຊວງສຶກສາທິການ ແລະ ກິລາ, ມີບັນດາຫົວໜ້າພະແນກ, ຜູ້ອໍານວຍການ-ຮອງຜູ້ອໍານວຍການສູນທີ່ກ່ຽວຂ້ອງ, ຕາງໜ້າຫ້ອງການ, ຕາງໜ້າພະແນກສຶກສາທິການ ແລະ ກິລາ ນະຄອນຫຼວງວຽງຈັນ, ພະນັກງານວິຊາການ, ຄູ-ອາຈານ 6 ວິຊາຫຼັກ ຈາກ ມສ ວຽງຈັນ ແລະ ວິທະຍາກອນຈາກປະເທດໄທເຂົ້າຮ່ວມ.